id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms pl id nl id eo sv ms id ms id nl ms id ms ms id id id id id id ms id ms id id hbs_lat id ms id ms id id ms id ms id id ms id ms id ms id id ms ms ms id ms id ms id id id en ms id ms id ms ms ms id id ms id id id id ms ms ms id id id id id id id id id ms en it id id ms id ms id id ms id id ms ms en en en en en en en id id id id id en id id jv ms id id it es id id en id ms ms ms ms ms ms
Penawar Batu Karang: Diagnosis Dan Rawatan Yang Anda Perlu Tahu
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Brapa lama tempoh untuk sembuh selepas pembedahan batu karang bersaiz 4.5cm di bahagian pundi kencing
Lihat 0 lagi kiriman
Semua komen ada di sini
Rawatan & Diagnosis Untuk Penyakit Batu Karang
Ditulis oleh Fatin Zahra Disemak pada 15/09/2021
Disemak secara perubatan oleh Dr. Joseph Tan
Penyakit batu karang mempunyai rawatan dan diagnosis yang tersendiri. Selalunya, pesakit yang mempunyai penyakit ini akan dirawat berdasarkan jenis, lokasi dan juga saiz batu karang yang mereka alami. Diharap penawar batu karang yang kami kongsikan ini boleh membantu anda.
Kadangkala, pesakit batu karang tidak memerlukan sebarang rawatan. Batu karang yang bersaiz kecil boleh keluar dengan sendirinya jika pesakit minum air dengan banyak.
Tetapi, cara ini tidak semestinya akan berhasil, lebih-lebih lagi jika pesakit mengalami masalah untuk mengosongkan pundi kencing masing-masing.
Batu karang yang bersaiz besar boleh mendatangkan kesakitan yang serius kepada pesakit jika ia tidak mendapat perhatian yang sewajarnya daripada doktor.
Pesakit yang alami dehidrasi dan kerap muntah-muntah mungkin perlu ke hospital untuk rawatan lanjut. Sama jugalah dengan pesakit yang alami kolik renal (renal colic).
Tanpa sebarang intervensi daripada doktor, kesakitan yang dirasai mungkin akan jadi terlampau kuat untuk ditahan tanpa ubat-ubatan.
Oleh sebab itu, jika anda alami simptom seperti sakit perut, sukar kencing dan air kencing berwarna merah, berjumpalah dengan doktor untuk pemeriksaan lanjut.
Doktor mungkin akan bertanya beberapa soalan seperti:
Apakah teruk simptom yang dirasai?
Adakah anda mengalami simptom lain seperti demam?
Adakah simptom yang dialami sudah semakin reda?
Jangan malu untuk bertanya soalan kepada doktor jika anda mempunyai sebarang pertanyaan. Selepas diagnosis, doktor akan mencadangkan rawatan yang paling sesuai untuk pesakit.
Untuk mendapatkan lebih banyak info tentang Batu Karang, sila dapatkannya di sini.
Diagnosis dan penawar penyakit batu karang
Sebelum melakukan sebarang rawatan, doktor akan melakukan beberapa pemeriksaan seperti ujian darah, ujian air kencing, pengimejan menggunakan X-ray dan CT scan, serta analisis batu karang untuk membantu diagnosis.
Ujian darah boleh mengesan sama ada pesakit mempunyai kalsium atau asid urik yang berlebihan di dalam darah. Selain itu, ujian yang sama juga membolehkan doktor menilai kesihatan buah pinggang pesakit.
Selain itu, pesakit yang mengalami batu karang untuk pertama kali amat digalakkan untuk melakukan analisis batu karang.
Disebabkan pesakit batu karang berisiko untuk membentuk batu karang lagi pada masa hadapan, penting untuk pesakit melakukan analisis batu karang untuk mengenal pasti jenis batu karang tersebut.
Selepas mengenal pasti jenis batu karang, doktor boleh mencadangkan langkah intervensi yang sesuai seperti perubahan dari segi diet dan sebagainya untuk menjadi penawar dan mengelakkan penyakit ini daripada berulang semula pada masa hadapan.
2. Diagnosis batu karang menggunakan CT scan
Ujian pengimejan menggunakan CT scan merupakan satu cara yang efektif untuk mengesan kehadiran batu karang di dalam tubuh pesakit, lebih-lebih lagi batu karang yang bersaiz kecil.
Selain itu, imbasan ini juga mampu menunjukkan saiz dan lokasi batu karang di dalam badan pesakit untuk mengetahui jika ia menghalang saluran air kencing.
Jika pesakit mempunyai kondisi lain atau penyakit lain yang menyebabkan mereka mengalami batu karang, ujian CT juga boleh digunakan untuk mengesan penyakit tersebut.
Oleh sebab itu, imbasan CT digunakan secara lebih kerap berbanding X-ray yang hanya mampu mengesan batu karang yang bersaiz besar.
3. Diagnosis batu karang dengan imbasan ultrasound (Ultrasonography)
Walaupun CT scan merupakan langkah yang terbaik untuk mengesan batu karang, kadangkala doktor akan menggunakan alternatif lain seperti imbasan ultrasound yang lebih murah dan tidak melibatkan sebarang radiasi.
Sama seperti imbasan CT, imbasan ultrasound juga boleh digunakan untuk menentukan saiz dan lokasi batu karang di dalam buah pinggang atau pundi kencing.
Imbasan mengunakan ultrasound tidak akan mendatangkan sebarang ketidakselesaan kepada pesakit. Namun, pesakit yang menghidap penyakit tertentu mungkin mempunyai risiko tersendiri.
Oleh sebab itu, sebelum melakukan ultrasound, pastikan anda berhubung dengan doktor terlebih dahulu berkenaan penyakit yang anda alami.
Selain itu, kondisi seperti obesiti atau gas di dalam usus (intestinal gas) mungkin boleh mengganggu keputusan ujian.
4. Diagnosis batu karang dengan imbasan X-ray
Seperti yang dibincangkan sebelum ini, imbasan X-ray juga boleh digunakan untuk mengesan batu karang.
Walau bagaimanapun, imbasan ini kurang efektif jika dibandingkan dengan imbasan CT atau imbasan ultrasound.
Semasa mengambil imbasan X-ray, pesakit diminta berbaring di atas meja ataupun berdiri.
Anda juga mungkin akan diminta mengubah posisi beberapa kali dan menahan nafas supaya gambar X-ray tidak menjadi kabur.
Urography merupakan sejenis kaedah pengimejan yang digunakan untuk mengesan kehadiran darah di dalam urin atau batu karang di dalam pundi kencing dan buah pinggang.
Urography selalunya dilakukan bersama imbasan CT (computed tomography) atau MRI (magnetic resonance imaging). Kaedah ini sangat efektif untuk mengesan sebarang masalah pada saluran urinari.
6. Ujian air kencing
Ujian air kencing dilakukan untuk mengenal pasti sama ada pesakit mengkumuhkan terlalu banyak mineral yang boleh menggalakkan pembentukan batu karang. Untuk ujian ini, doktor mungkin akan minta pesakit melakukan ujian yang sama sebanyak dua kali.
Selain itu, ujian urin juga boleh mengesan jangkitan saluran kencing (UTI) yang boleh menyebabkan atau disebabkan oleh batu karang.
7. Analisis yang bersesuaian
Doktor juga akan melakukan analisis terhadap air kencing untuk mengesan sel darah merah, sel darah putih atau nitrit di dalam urin pesakit.
Jika ada sebarang sel darah putih atau nitrit dikesan di dalam air kencing, ini mungkin menandakan kewujudan jangkitan bakteria. Darah merah pula menunjukkan kehadiran batu karang di dalam saluran air kencing pesakit.
Selain itu, pH air kencing pesakit juga akan diuji. Bacaan pH yang lebih daripada 7 menunjukkan kewujudan organisma seperti Proteus spp yang berkemungkinan menunjukkan pesakit menghidap jangkitan saluran kencing (UTI).
Proteus spp boleh menguraikan urea kepada ammonia dan karbon dioksida melalui proses hidrolisis. Ini akan menyebabkan pH air kencing pesakit untuk menjadi lebih alkali. Bacaan pH yang lebih rendah daripada 5 pula menunjukkan kehadiran batu karang jenis asid urik.
8.Rawatan batu karang dengan pemberian ubat tahan sakit
Setelah didiagnosis dengan batu karang, doktor mungkin akan memberikan preskripsi ubat tahan sakit untuk kegunaan pesakit lebih-lebih lagi jika mereka menghidap kolik renal.
9. Merangka strategi untuk mengeluarkan batu karang
Jika batu karang boleh dikeluarkan dengan sendirinya, pesakit mungkin tidak memerlukan sebarang rawatan lain.
Oleh sebab itu, kadangkala doktor akan mencadangkan agar pesakit minum air dengan banyak sebagai penawar untuk bantu mengeluarkan batu karang daripada sistem urinari pesakit.
Jika boleh, pesakit digalakkan untuk membuang air kecil di dalam penapis teh supaya sebarang batu karang yang keluar boleh disimpan untuk analisis.
Ubat-ubatan juga akan diberikan kepada pesakit bergantung kepada jenis batu karang yang dialami.
Jangka masa pengambilan ubat-ubatan mungkin berbeza dan akan memakan masa selama beberapa minggu, bulan ataupun lebih lama mengikut kondisi pesakit.
Selain itu, pemberian alpha blockers mungkin akan membantu pesakit mengeluarkan batu karang dengan lebih mudah.
10. Rawatan batu karang menggunakan prosedur stone-bypass
Kadangkala, apabila batu karang tersumbat pada saluran kencing, doktor akan masukkan tiub kecil (stent) secara sementara ke dalam ureter.
Kemudiannya, tiub tersebut akan dibiarkan di posisi tersebut sehinggalah batu karang boleh dibuang dengan cara pembedahan.
11. Pengeluaran batu karang menggunakan shock wave lithotripsy (SWL)
Batu karang boleh dipecahkan menggunakan gelombang bunyi dengan prosedur yang dikenali dengan nama shock wave lithotripsy. Prosedur ini dapat memecahkan batu karang kepada cebisan yang lebih kecil.
Selalunya, prosedur ini dilakukan untuk membuang batu karang yang menyebabkan:
Luka pada bahagian buah pinggang
Dengan melakukan prosedur ini, cebisan batu karang yang lebih kecil akan mudah untuk keluar melalui saluran kencing pesakit. Selalunya, prosedur ini akan mengambil masa selama 45 minit hingga 1 jam.
Jika anda memilih untuk melakukan SWL, anda akan diberikan ubat-ubatan untuk membantu kekal tenang. Anda juga akan tertidur selepas diberikan ubat bius.
12. Pembedahan batu karang
Ada batu karang yang mempunyai saiz yang besar dan sukar untuk dikumuhkan secara semula jadi. Jika ini yang berlaku, doktor akan membuang batu karang tersebut dengan cara pembedahan.
Ureteroscopy merupakan salah satu prosedur yang boleh digunakan untuk membuang batu karang. Doktor akan menggunakan skop yang halus dan nipis untuk mencari dan mengeluarkan batu tersebut.
Semasa prosedur ini dilakukan, pesakit akan berada di bawah anastesia. Skop tersebut akan dimasukkan melalui pundi kencing dan ureter hingga ke bahagian buah pinggang.
Jika batu karang tersebut bersaiz besar, doktor akan menggunakan sinaran laser untuk memecahkannya terlebih dahulu.
Pembedahan ini tidak memerlukan sebarang pemotongan pada bahagian kulit. Malah, selalunya pesakit boleh pulang ke rumah masing-masing selepas melakukan pembedahan.
Selain itu, untuk pesakit yang menghidap hyperparathyroidism pula, mereka mungkin perlu melakukan pembedahan untuk membuang kelenjar paratiroid.
Pembedahan ini dapat menjadi penawar dan menyembuhkan hyperparathyroidism dan mengelakkan sebarang pembentukan batu karang pada masa hadapan.
Hello Health Group tidak menawarkan nasihat perubatan, diagnosis atau rawatan.
Armbruster, Chelsie E., and Harry L. T. Mobley. 2002. Proteus species. Accessed December 14, 2020. http://www.antimicrobe.org/b226.asp.
Kidney News Online. n.d. Ultrasound vs. CT as Initial Test for Kidney Stones. Accessed December 14, 2020. https://www.kidneynews.org/kidney-news/findings/ultrasound-vs-ct-initial-test-for-kidney-stones.
Mayo Clinic. 2020. Kidney stones – Diagnosis. May 5. Accessed December 14, 2020. https://www.mayoclinic.org/diseases-conditions/kidney-stones/diagnosis-treatment/drc-20355759.
MedlinePlus. 2019. Lithotripsy. July 31. Accessed December 14, 2020. https://medlineplus.gov/ency/article/007113.htm.
NHS. 2018. Treatment. August 3. Accessed December 14, 2020. https://www.nhs.uk/conditions/bladder-stones/treatment/.
NIDDK. 2017. Diagnosis of Kidney Stones. May. Accessed December 14, 2020. https://www.niddk.nih.gov/health-information/urologic-diseases/kidney-stones/diagnosis.
NIDDK. 2017. Treatment for Kidney Stones. May. Accessed December 14, 2020. https://www.niddk.nih.gov/health-information/urologic-diseases/kidney-stones/treatment.
14 Punca & Faktor Risiko Penyakit Batu Karang, Sila Alert Dengan Penyebab Ini
Jangan Ambil Ringan Jika Kencing Warna Pink & Berbau Busuk. Ini Adalah Tanda Batu Karang!
Ditulis oleh Fatin Zahra Disemak pada 15/09/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.